Mercedes-Benz W201

**Mercedes-Benz 190 (W201)** — аўтамабіль сярэдняга класа (D) кампаніі Mercedes-Benz. Папярэднік мадэляў Mercedes-Benz C-класа.

Вырабляўся з 1982 па 1993 год. Выпуск склаў . Вытворчасць ажыццяўлялася на заводах у Брэмене (58%) і Зіндэльфінгене (42%).

На аўтамабіль усталёўваліся дызельныя рухавікі аб'ёмам ад 2,0 да 2,5 л (72-126 к.с.) і бензінавыя рухавікі ад 1,8 да 2,6 л (90-160 к.с.), аднак індэкс "190" даваўся ўсім мадэлям сямейства W201 незалежна ад аб'ёму рухавіка, толькі дадаючы ў назву мадэлі дадатковыя лічбы.

У 1993 годзе на змену прыйшоў Mercedes-Benz W202.

## Гісторыя 
205px|left|thumb|Бруна Сакка - дызайнер аўтамабіля
Пасля нафтавага крызісу 1973 года, паўстала пытанне выпуску кампактнай і эканамічнай машыны. На распрацоўку новага кампактнага седана было зрасходавана каля 600 мільёнаў марак. І ў 1982 годзе з'яўляецца новая эканамічная і кампактная мадэль Mercedes-Benz 190 (W201). Чатырохдзверны кузаў седан атрымаў клінаваты сілуэт, што знізіла каэфіцыент лабавога супору Cx да 0.33, што ў сваю чаргу, значна паменшыла расход паліва.

У 1984 на «190-ы» пачалі ўсталёўваць «актыўны» тэлескапічны "дворнік", які значна павялічыў плошчу ачысткі шкла, і 15-цалёвыя колы.

У верасні 1988 года мадэль прайшла значнае абнаўленне: кузаў W201 атрымаў шырокую пластыкавую ахоўную накладку па нізе дзвярэй, былі змененыя бамперы і ўдасканаленыя сядзенні. Значнай падзеяй 1988 года таксама стаў выпуск мільённага аўтамабіля серыі.

Праз год з'явілася камплектацыя Sporttoie са спартыўнай падвескай (больш «жорсткай» і з паменшаным клірансам), а таксама з анатамічнымі сядзеннямі (толькі як опцыя). Па жаданні заказчыка становіцца магчымым аздабленне цэнтральнай кансолі дрэвам.

Са студзеня 1991 года ўсе мадэлі сямейства Mercedes-Benz W201 пачалі абсталёўваць АБС ужо ў штатнай камплектацыі, а з кастрычніка 1992 года — цэнтральным блакаваннем замкоў.

thumb|190 E 2.3 Avantgarde Azzurro (1992)
У 1992 годзе з'яўляюцца спартыўная мадэль для DTM, а таксама абмежаваныя партыі адмысловых версій W201: «Berlin 2000» (190E 1.8, 2,3 і 3,2) і «Avantgarde».

Серыя «*Avantgarde*» складалася з трох мадэляў (з імем: Azzurro, Rosso і Verde), якія былі прададзеныя ў абмежаванай колькасці. Мадэлі мелі адмысловую для кожнага з іх тон-у-тон афарбоўку металік і іншы дзіўны інтэр'ер. 
* 190 E 2.3 Azzurro (блакітны), каля 950 шт.
* 190 E 1.8 Rosso (чырвоны), каля 2300 шт.
* 190 D 2.5 Verde (зялёны), каля 750 шт.

У 1993 годзе для амерыканскага рынка было выпушчана 700 штук люксавых аўтамабіляў версіі Limited Edition.

Да пачатку 1993 года выпуск серыі W201 спыняецца на заводзе ў Зіндэльфінгене, а затым і ў Брэмене.
Апошні «190-ы» (з нумарам 1879629) быў пабудаваны ў жніўні 1993 года на заводзе ў Брэмене і перададзены ў музей Мэрсэдэс-Бенц.

### Галерэя 

Выява:Mercedes-Benz_W201_front_20100519.jpg|(1982-1988)
Выява:Mercedes-Benz_W201_rear_20100519.jpg|(1982-1988)
Выява:Mercedes_Benz_190_black_vr.jpg|(1988-1993)
Выява:Mercedes Benz 190 black r.jpg|(1988-1993)

## Рухавікі 
Першапачаткова мадэльны шэраг складаўся з дзвюх мадыфікацый — карбюратарнага *190* і інжэктарнага *190E*. 
 
У верасні 1983 года з'явілася мадэль *Mercedes-Benz 190D* з 2.0-літровым 75-моцным эканамічным дызелем ОМ601.911. Машына адразу стала папулярная сярод таксістаў.

Крыху пазней з'явілася *Mercedes-Benz 190 2.3-16Е* з 185-моцным 16-клапанным маторам М102.983. Які разганяў аўтамабіль да 225 км / г і дазваляў паскарацца да 100 км/г за з 7,5 с. Гэтую версію адрозніваюць развітыя аэрадынамічныя бамперы і парогі, спойлер на вечку багажніка, нізкапрофільныя шыны 205/55 ZR15 і больш строгае, без драўляных уставак, аздабленне салона.

У верасні 1984 года магутнасць 2,0 літровага карбюратарны рухавіка М102.924 паднялі да 105 к.с. Радны пяціцыліндравы дызель ОМ602.911 ў 90 к.с., які ўсталёўвалі на *Mercedes-Benz 190D 2,5* з мая 1985 года, славіўся не толькі хуткасным (174 км/г), але і эканамічным.

У гэты ж час рухавік М102.962 значна мадэрнізавалі: з'явіліся адначасовы прывад навяснога абсталявання і гідраўлічныя штурхачы клапанаў.

З 1985 года ўсе бензінавыя версіі Mercedes-Benz 190 камплектуюць каталітычнымі нейтралізатарамі адпрацаваных газаў. Адначасова серыю сталі абсталёўваць W201 2,3-літровым 132-моцным рухавіком М102.985 і шасціцыліндравым 160-моцным М103.942.

У верасні 1988 года спартыўную мадэль *190Е 2,3-16* змяніла *190Е 2,5-16* з больш магутным і дасканалым 2,5-літровым 195-моцным маторам М102.990. Самай магутнай «альтэрнатыўнай» версіяй тады жа стала 122-моцная турбадызельная (ОМ602.961) *190D 2,5 Turbo*.

У 1990 годзе канцэрн выпусціў самую "малалітражную" 109-моцную карбюратарную мадэль  *190Е 1,8* з 1,8 літровым рухавіком М102.910, якая выцесніла мадэль 190.

### Бензінавыя 

### Дызельныя 

## DTM 
thumb|190E EVO II DTM-Version 1992
У 1988 годзе кіраўніцтвам Mercedes-Benz было прынята рашэнне аб выступе ў чэмпіянаце DTM (да гэтага часу гоначныя 190 ўдзельнічалі ў кузаўных гонках толькі намаганнямі прыватных каманд).

Вялікі поспех прыйшоў з Mercedes-Benz 190E 2.5-16 у сезоне 1992 года: ён выйграў 16 з 24 гонак у нямецкім чэмпіянаце кузаўных аўтамабіляў (DTM) і пілот каманды AMG Клаўс Людвіг заваяваў тытул у чэмпіянаце DTM.

2,5-літровы рухавік аўтамабіля Клаўса Людвіга выдаваў прыкладна 272 кВт (370 к.с.) пры 9.500 аб/хв. З дапамогай паслядоўнага зніжэння вагі EVO II важыць усяго 980 кг. Ён разганяецца за 4,5 секунды з месца да 100 км / г. Галоўка блока цыліндраў рухавіка — брытанскай кампаніі Cosworth.

## Гл. таксама 
*Mercedes-Benz C-Class

## Спасылкі 
*Mercedes-Benz W201 
*Гісторыя паспяховай серыі аўтамабіляў

W 201
Катэгорыя:Аўтамабілі паводле алфавіта